ଇସଲାମାବାଦ : ଲୋକପ୍ରିୟ ମୋବାଇଲ ଖେଳ(ଗେମ୍) PUBG ଉପରେ ପ୍ରତିବନ୍ଧକ ଲଗାଇଛି ପାକିସ୍ତାନ । ପାକିସ୍ତାନ ସରକାରଙ୍କ ଅନୁଯାୟୀ, PUBG ମୋବାଇଲ୍ ଗେମରେ ଏଭଳି ଅନେକ ଦୃଶ୍ୟ ଦେଖାଯାଇଛି ଯାହା ଇସଲାମ ବିରୋଧୀ । ଏହା ମଧ୍ୟ ଯୁକ୍ତି କରାଯାଇଛି ଯେ ଯୁବକମାନଙ୍କ ମାନସିକତା ମଧ୍ୟ ଏହି ଖେଳ ଦ୍ୱାରା ପ୍ରଭାବିତ ହୋଇଥାଏ।
ରାଜନୈତିକ ବିଶେଷଜ୍ଞମାନେ ବିଶ୍ୱାସ କରନ୍ତି ଯେ, ଇମ୍ରାନ ଖାନଙ୍କ ଦଳ ପବଜୀ ଖେଳକୁ ନିଷିଦ୍ଧ କରି ବହୁ ଅସୁବିଧାର ସମ୍ମୁଖୀନ ହୋଇପାରନ୍ତି। ଇମ୍ରାନ ଖାନଙ୍କ ଏହି ପଦକ୍ଷେପ ଯୁବ ଭୋଟରଙ୍କୁ ଦଳରୁ ଦୂରେଇ ରଖିପାରେ। ପାକିସ୍ତାନରେ ପବଜି ଖେଳ ଖେଳୁଥିବା ଉପଭୋକ୍ତାଙ୍କ ସଂଖ୍ୟା ବହୁତ ଅଧିକ।
ପବଜି ଖେଳ ଉପରେ ନିଷେଧାଦେଶ ବିରୋଧରେ ଦାଖଲ ହୋଇଥିବା ଏକ ପିଟିସନର ଉତ୍ତରରେ ପାକିସ୍ତାନ ଟେଲିକମ୍ୟୁନିକେସନ ଅଥରିଟି (ପିଟିଏ) କହିଛି ଯେ, ଏଥିରେ ଇସଲାମ ବିରୋଧୀ ଅନେକ ଦୃଶ୍ୟ ଦେଖାଯାଇଛି। ଏହି ଖେଳ ଆମ ଯୁବକମାନଙ୍କୁ ପ୍ରଭାବିତ କରୁଛି।
